SET เสี่ยงเปิดลบตามตปท. วิตก“ทรัมป์” ออกนโยบายตอบโต้ “จีน” วันนี้
SET เสี่ยงเปิดลบตามตปท. วิตก“ทรัมป์” ออกนโยบายตอบโต้ “จีน” วันนี้
29 พ.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่ง Sideway Down คล้ายคลึงกับตลาดหุ้นในภูมิภาคเอเชียที่เช้านี้ส่วนใหญ่ติดลบเล็กน้อยราว 0.4-0.5% รับแรงกดดันจากความตึงเครียดสถานการณ์ระหว่างจีน และสหรัฐฯ หลังจากประธานาธิบดีโดนัลด์ ทรัมป์ ของสหรัฐ ออกมาเปิดเผยว่า จะประกาศนโยบายฉบับใหม่ของสหรัฐที่จะดำเนินการกับจีนในวันนี้ เนื่องจากไม่พอใจที่จีนบังคับใช้กฎหมายความมั่นคงแห่งชาติฉบับใหม่ในฮ่องกง
นอกจากนี้ วันนี้ MSCI ก็จะมีการปรับน้ำหนักลงทุนหุ้นไทยด้วย ทำให้ช่วงท้ายตลาดอาจมีความผันผวนได้ โดยจะมีการปรับลดน้ำหนักลงทุนจาก 2.39% เป็น 2.36% คิดเป็นเงินราว 56 ล้านดอลลาร์สหรัฐฯ  อีกทั้งทางกรมสรรพสามิตได้ปฏิเสธข้อเสนอการลดภาษีรถยนต์ 50% เนื่องจากมองไม่ช่วยกำลังซื้อและเป็นการแทรกแซงตลาดด้วย
พร้อมให้แนวรับ 1,330 จุด ส่วนแนวต้าน 1,358-1,360 จุด